b'\n_START_ARTICLE_\nJezero Haik\n_START_SECTION_\nZemljopisne osobine\n_START_PARAGRAPH_\nJezero le\xc5\xbei oko 30 km sjevernije od grada Desea na nadmorskoj visini od 2,030 m. Pored jezera oko pet km zapadnije prolazi magistralna cesta Adis Abeba - Asmara, uz koju se prostire najbli\xc5\xbei grad Haik. Jezero Haik dugo je 6.7 km, te \xc5\xa1iroko 6 km, ukupne povr\xc5\xa1ine od 23 km\xc2\xb2. Najve\xc4\x87a dubina jezera je 88 m.\n_START_SECTION_\nPovijest\n_START_PARAGRAPH_\nPrema lokalnoj legendi, jezero je stvorio bog da osveti nepravdu nanesenu trudnoj \xc5\xbeeni, koju je po\xc4\x8dinila jedna od kraljevni koja je \xc5\xbeivjela u blizini. On je potopio sve osim onog dijela na kojem je sjedila nesretna \xc5\xbeena - to je postao otok (danas je to poluotok na kojem se nalazi manastir Istifanos), svi ostali su se utopili._NEWLINE_Manastir Istifanos osnovao je 13. stolje\xc4\x87u Ijasus Moa, on je bio i prvi iguman. Po etiopskoj usmenoj predaji Ijasus Moa bio je u\xc4\x8ditelj budu\xc4\x87eg cara Jekuno Amlaka koji se \xc5\xa1kolovao u Isifanosu._NEWLINE_Pored jezera nalaze se ru\xc5\xa1evine crkve iz 8. stolje\xc4\x87a, to je bila prva crkva izgra\xc4\x91ena u tada\xc5\xa1njoj pokrajini Amhara za vrijeme aksumskog kraljevstva. Ipak se mnogo toga o osnutku i graditeljima te crkve ne zna. Po nekim legendama na suprotnoj strani jezera od dana\xc5\xa1njeg manastira Istifanos nalazila se je aksumska dvorska pala\xc4\x8da Ambasele, vlastela iz te pala\xc4\x8de podigli su crkvu. Imam Ahmad Granj oplja\xc4\x8dkao je i spalio ovu crkvu u studenom 1531._NEWLINE_Prvi Europljanin koji je dospio do jezera Haik bio je portugalski misionar Francisco \xc3\x81lvares, koji je dospio do njega 21. rujna 1520. On je naveo da je na jezeru vidio puno Nilskih konja i somova, i obale obrasle gajevima limuna i naran\xc4\x8di. Neposredno prije svog ustoli\xc4\x8denja 1606. etiopski car (negu\xc5\xa1 negasti) Susenios I., poduzeo je vojni pohod na Jezero Haik, da odatle protjera jedno oromsko pleme koje se naselilo pored manastira Istifanos.'